kardosdrur/scandi-wiki huggingface dataset:
Noah Baumbach

Noah Baumbach (født 3. september 1969 i Brooklyn, New York i USA) er en amerikansk filminstruktør og manuskriptforfatter. Han er muligvis bedst kendt for sin film The Squid and the Whale (2005), der skildrer hans eget liv som barn i Brooklyn og hans forældres skilsmisse, samt sine film med Wes Anderson, The Life Aquatic with Steve Zissou (2004) og Fantastic Mr. Fox (2009).

Baumbach og hans kæreste gennem fire år Jennifer Jason Leigh blev gift den 3. september 2005 på Baumbachs 36 års fødselsdag.

Filmografi

Som instruktør 
 Kicking and Screaming (1995)
 Highball (1997)
 Mr. Jealousy (1997)
 The Squid and the Whale (2005)
 Margot at the Wedding (2007)
 Greenberg (2010)

Som manusforfatter 
 Kicking and Screaming (1995)
 Highball (1997)
 Mr. Jealousy (1997)
 The Life Aquatic with Steve Zissou (2004)
 The Squid and the Whale (2005)
 Margot at the Wedding (2007)
 Fantastic mr. Fox (2009)
 Greenberg (2010)

Eksterne henvisninger 
 

Filminstruktører fra USA
Manuskriptforfattere fra USA
Personer fra New York
Cyril Scott

Cyril Meir Scott (født 27. september 1879 i Oxton, død 31. december 1970 i London) var en engelsk komponist, poet og skribent.

Han skrev 4 symfonier, 3 klaverkoncerter , en violinkoncert og en cellokoncert.

Scott skrev også tonedigte for orkester, såsom "Neptun" og "Early One Morning". Skrev ligeledes stykker for klaver og skrev også kammermusikværker.

Han var oprindelig inspireret af Claude Debussy og den tyske skole, men dannede hurtigt sin egen personlige stil med tiden.

Scott huskes, og er nok mest kendt for sine to klaverkoncerter, hvori han selv var solist i den første, da den blev uropført.

En del af hans værker er indspillet på pladeselskaberne Chandos og Dutton Epoch.

Værker 
 Symfoni nr. 1 (1899) - for orkester
 Symfoni nr. 2 ( Tre Symfoniske Danse ) (1907) - for orkester
 Symfoni nr. 3 "Muserne" (1939) - for orkester
 Symfoni nr. 4 (1952) - for orkester
 Klaverkoncert (1900) - for klaver og orkester
 1 Klaverkoncert (1913-1914) - for klaver og orkester
 2 Klaverkoncert (1958) - for klaver og orkester
 "Neptun" (1935) - for orkester 
 "Early one morning" (En tidlig morgen) (1931) - for orkester 
 Violinkoncert (1928) - for violin og orkester
 Cellokoncert (1937) - for cello og orkester
 "Aubade" (1907) - for orkester
 "Festival Overture" (1902-1929) - for orkester
 Klaverstykker

Kilder 

 Cyril Scott Webside
 Om Cyril Scott på musicweb-international.com 

Komponister fra England
Klassiske komponister fra det 20. århundrede
Briter i 1900-tallet
Penning (flademål)

Penning er et flademål og angiver størrelsen af et kvadrat med sidelængden 6 alen, hvilket dermed svarer til 36 kvadratalen. 

En anden måde at beskrive størrelsen på:
Da en favn svarer til tre alen, er en penning et kvadrat med sidelængden 2 favne.

Fire penning udgør et nyt kvadrat, der hedder et album, som er 12 alen på hvert led, altså 144 kvadratalen.

Arealenheder
Gamle danske enheder
Plymouth (flertydig)

Plymouth har flere betydninger:

 Plymouth − En by i Devon i England
 Plymouth (bilmærke) − et amerikansk bilmærke

Steder

Canada 
 Plymouth, Pictou County, Nova Scotia
 Plymouth, Yarmouth County, Nova Scotia

Montserrat 
 Plymouth, Montserrat − Den forladte hovedstad på Montserrat

USA 
 Plymouth, Californien
 Plymouth, Connecticut
 Plymouth, Florida
 Plymouth, Illinois
 Plymouth, Indiana
 Plymouth County, Iowa
 Plymouth, Iowa
 Plymouth, Maine
 Plymouth, Massachusetts
 Plymouth County, Massachusetts
 Plymouth, Michigan
 Plymouth, Minnesota
 Plymouth, Mississippi
 Plymouth, Missouri
 Plymouth, Nebraska
 Plymouth, New Hampshire
 Plymouth, New York
 Plymouth, North Carolina
 Plymouth, Ohio
 Plymouth, Pennsylvania
 Plymouth, Utah
 Plymouth, Vermont
 Plymouth, West Virginia
 Plymouth, Juneau County, Wisconsin, en by
 Plymouth, Rock County, Wisconsin, en by
 Plymouth, Sheboygan County, Wisconsin, en by

Se også 
 Plymouth-kolonien − En tidligere engelsk koloni i Nordamerika
Regeringen Bluhme

Regeringen Bluhme er navnet på to regeringer:

 Regeringen Bluhme I – dansk regering 27. januar 1852 – 21. april 1853. 
 Regeringen Bluhme II – dansk regering 11. juli 1864 – 6. november 1865.
Flødebolle (kage)

En flødebolle betegnede tidligere en konditorkage (flødeskumskage): en vandbakkelse med lidt creme i bunden, som er fyldt op med sødet flødeskum og overtrukket med sukker- eller chokoladeglasur.

Kilder 

Kager
Sardarjijokes

Sardarjijokes er en form for indiske vittigheder baseret på stereotyper om sikher (kaldet "sardarji").

Selvom adskillige former for jokes om etniske stereotyper er udbredte i Indien, er sardarjijokes en af de mest populære og udbredte.

Sardarjijokes betragtes af mange som smagløse og upassende.

Referencer 

Indiens kultur
Vittigheder
Sikhisme
Djema al-Fna

Djema al-Fna (arabisk: جامع الفناء jâmiʻ al-fanâʼ) er et torv og en markedsplads i Marrakechs gamle bydel (medina). Navnets oprindelse er uvis; det kunne betyde De dødes forsamling på arabisk, men da ordet djema også betyder moske på arabisk, er det også muligt at det betyder den forsvundne moskes plads med henvisning til en almoravidisk moske, som blev ødelagt.

Pladsen er den vigtigste i Marrakech og benyttes af både lokale og turister. Om dagen indtages den hovedsageligt af boder med appelsinjuice, unge mennesker med berberaber i lænker, vandsælgere i farverige kostumer med traditionelle vandposer af læder og messingbægre samt slangetæmmere, som poserer for turisternes kameraer. Senere på dagen ændrer udbuddet af underholdning sig, slangetæmmerne forsvinder, og om eftermiddagen og hen ad aftenen bliver pladsen endnu fuldere af mennesker, herunder dansende Chleuh-drenge (det ville være mod skik og brug at lade piger tilbyde denne form for underholdning), historiefortællere (som fortæller på berbisk eller arabisk over for et publikum af interesserede lokale), tryllekunstnere og omvandrende handelsmænd med traditionel medicin. Når mørket falder på, fyldes pladsen med et væld af madboder, og menneskemængden er på sit højeste.

Op til pladsens ene side grænser Marrakechs souk, det traditionelle nordafrikanske markedskvarter, som både sørger for bybefolkningens daglige forbrug og handlen med turister. Til pladsens andre sider ligger der terrasserede caféer, hvor man kan flygte fra støjen og mylderet nede på pladsen, ligesom der ligger diverse hoteller og haveanlæg. Rundt om pladsen er der ligeledes snævre gader som fører ind i medinaens gyder. På billedet ses indgangen til souk-markedet til venstre, caféer midt på pladsen og til højre indgangen til medinaen via Olivens gade (derb al zitoun).

Pladsen var førhen en busstation, men blev lukket for trafik i starten af 2000'erne. Myndighederne er klar over hvor vigtig pladsen er for turisthandlen, og en stærk, men diskret polititilstedeværelse sikrer de besøgendes sikkerhed.

Diverse 
 Pladsen forekommer i Alfred Hitchcocks film Manden der vidste for meget (1956).
 I Esther Freuds roman Hideous Kinky findes der en interessant fremstilling af pladsen i 1970'erne.
 Jimmy Page og Robert Plant optog nogle sange og deres dvd "No Quarter – Unledded" på pladsen.

Eksterne links 
 A Night at Djemaa El-Fna – en artikel på engelsk med masser af fotos i god kvalitet 

 Artikel om Djema al-Fna fra rejsehåndbogen Marrakech Holiday Guide.

Referencer 

 The Rough Guide To Morocco, 2001. Rough Guide Publishing 

Bygninger, konstruktioner og anlæg i Marokko
Marrakech
Torve og pladser
Jens G. Nielsen

Jens Johan Gjerluff Nielsen (født 1. august 1951 i Skjern) er en dansk trommeslager, der dannede gruppen Gnags sammen med sin lillebror Peter A.G. Nielsen i 1966. Nielsen var medlem af Gnags fra 1966-1996.

Var i 1975 også med til at starte lydstudiet Feedback Recording samt pladeselskabet Genlyd Grammofon. Op igennem 70'erne og 80'erne arbejdede Nielsen som både lydtekniker og producer. Genlyd blev i 1990 solgt til multinationale BMG Music og op igennem 90'erne arbejdede Jens som A&R Manager for BMG. Efter fusion med Sony Music i 2004 fortsatte han i det nye selskab. I 2008 overtog Sony Music alle aktier i selsabet og Jens er fortsat ansat her.

Har arbejdet med kunstnere som Thomas Helmig, Henning Stærk, Søs Fenger, Caroline Henderson, Marie Frank, Lis Sørensen, Malurt, Michael Falch, Kashmir, Outlandish og The Fashion.

Jens er storebror til Peter A.G. Nielsen og Elisabeth Gjerluff Nielsen. 

Rockmusikere fra Danmark
Personer fra Skjern
Gnags
Warm Guns
Mike Mizanin

Michael "Mike" Mizanin (født d. 8. oktober 1980), bedre kendt under ringnavnet The Miz, er en amerikansk tv-stjerne og wrestler. Han wrestler i World Wrestling Entertainment (WWE) på SmackDown-brandet. 

Mizanin blev berømt i 2001 i et tv-program på MTV. Senere blev han nummer to i tv-programmet Tough Enough, hvor vinderen ville få en kontrakt i World Wrestling Entertainment. Derudover har en medvirket i en lang række af andre tv-programmer. 

Han skrev kontrakt med WWE og fik sin debut på tv-programmet SmackDown i september 2006. Han dannede bl.a. et tagteam med John Morrison, og de vandt WWE Tag Team Championship. Det lykkedes også The Miz at vinde WWE United States Championship to gange. I 2010 vandt han en money in the bank ladder match, som gav ham retten til en VM-titelkamp. Den fik han i november 2010, hvor han besejrede Randy Orton. Det var dermed The Miz' første VM-titel i karrieren.

Eksterne henvisninger 

 
 
 

Wrestlere fra USA
Henning Pold Christensen

Henning Pold Christensen (født 7. juli 1951) er en dansk bassist og komponist, som har medvirket i bands som Electric City, Jomfru Ane Band, Charlatangruppen, Barbarella og et af Danmarks første funkband Skunk Funk i perioden 1972-1982.

Han er bedst kendt for sit mere end 15 år lange samarbejde med Kim Larsen fra 1978 til 1986, Kim Larsen & Bellami fra 1986 til 1992 og Bell*Star fra 1993 til 1995.
 
Han har medvirket primært som bassist, arrangør og sanger, men også på harmonika, mundharpe, klaver/keyboards og guitar på albums som 231045-0637, Kim i cirkus, Midt om natten, Forklædt som voksen, Yummi yummi, Kielgasten, Wisdom Is Sexy og Hvem kan sige nej til en engel .

Pold var en af de første bassister i Danmark, der spillede 5-strenget, båndløs bas. Hans baggrund er fra Det Kongelige Danske Musikkonservatorium på kontrabas.

I 2023 trådte Henning Pold ind i Bellami, som special guest.

Medvirken og samarbejde 
Henning Pold er medkomponist på følgende sange:
"Den første kærlighed", "Tarzan Mamma Mia", "Flyvere i natten", "Jutlandia", "Den største sorg", "Familien skal i skoven", "En sønderskudt pingvin", "Bellstar", "Fochbecher Chaussee", "Je Suis Beaucoup Danois", "Kommunardernes Sang", "Samme tid", "Sköna Flicka", "Soldaterkammerater", "Se min dukke", "Vend kajakken" .

Endvidere var han arrangør med orkesteret Kim Larsen & Bellami på følgende sange:

"Baggårdskatten", "De fortabtes avenue", "De smukke unge mennesker", "Danas have", "Dengang da jeg var lille", "Der truer os i tiden", "Selvfølgelig må De det", "Østerbro Svømmehal", "Flyvende sommer", "Harveys Bar", "Gør mig lykkelig", "Tante Jannies Sommerpension", "Hjertet er en ensom vandrer", "Jesus og Buddha", "Leningrad", "Lille Lærke", "Til Dem", "Wisdom Is Sexy", "Yummi Yummi".

Henning Pold og Jan Lysdahl skrev hornarrangementer på følgende sange fra albummet Forklædt som voksen (1986):"Familien skal i skoven", "Om lidt", "Jutlandia", "Syrenprinsessen", "Bellami" og "Højere op".

Hans samarbejdede gennem tiden med Peter Thorup, Anne Grete, Hans Fagt, Benny Holst, Kim Larsen, Thomas Grue, Nils Henriksen, Søren Wolff, Per Henrik Rasmussen, Ole Madsen, Thorstein Thomsen, Erik Clausen, Leif Sylvester, Eva Madsen, Peter Abrahamsen, Frede Norbrink, Peter Ingemann, Klaus Agerschou, Wili Jønsson, Ørva, Franz Beckerlee, Jan Lysdahl.

Han har komponeret filmmusik til Electric City, Midt om natten, Anthonsen, Tarzan Mama Mia, De frigjorte, Ledsaget udgang, Den grimme dreng, Hvileløse Hjerte, Tugt & utugt''. Han er uddannet kirkesanger i 2005.

Noter 

Bassister fra Danmark
Rockmusikere fra Danmark
Jan Lysdahl

Jan Lysdahl (født 21. juli 1961 på Østerbro, København) er en dansk trommeslager.

Lysdahl har indspillet og tourneret med bl.a. Kim Larsen, One Two, Sanne Salomonsen, Michael Learns To Rock, Smokie, Rasmus Nøhr, Lars H.U.G., Moonjam, Laid Back, Hanne Boel, Anne Dorte Michelsen, Lill Lindfors, Palle Mikkelborg, Trine Rein, Jennifer Rush, Bent Fabricius-Bjerre, Nanna Lüders Jensen, DJ Encore, Poul Krebs, Rugsted & Kreutzfeldt, Sko & Torp og Björn Afzelius. 

Lysdahl har været kapelmester i fire omgange på TV : Hos Otto, Stjernejoker (med Mette Lisby) og senest i Sankt Hans på TV2 Charlie (med Annette Heick), samt i det prisbelønnede TV program Gangstativerne på TV2. Har været ansat som A&R manager på EMI, BMG og Metronome-Replay. Han er aktiv som producer for blandt andre Lis Sørensen, Emilia, Den Eneste Ene og Hannibal & Jerry, desuden komponist på "Hammer Hammer Fedt". Han fungerer også som A&R manager og spiller trommer i forskellige live-sammenhænge. Han medvirker på cirka 200 albums inklusiv de to mest solgte albums nogensinde i Danmarkshistorien, nemlig Midt om natten og Forklædt som voksen, begge med Kim Larsen.

Eksterne henvisninger 
 
 
 

Rockmusikere fra Danmark
Personer fra København
Rynkeby (Kerteminde Kommune)

Rynkeby er en by på Østfyn med , beliggende 17 km nordvest for Nyborg, 15 km øst for Odense og 8 km sydvest for Kerteminde. Byen hører til Kerteminde Kommune og ligger i Region Syddanmark.

Rynkeby hører til Rynkeby Sogn. Rynkeby Kirke ligger i byen.

Faciliteter 
Nymarksskolen blev i 1961-63 opført af Rynkeby og Kølstrup sogne på bar mark 2½ km nordvest for Rynkeby. Siden 2011 har skole, SFO og børnehave været én institution under navnet Nymarken Skole og Børnehus. Skolen har 367 elever, fordelt på 0.-9. klassetrin, og er også overbygningsskole for Marslev Skole. Børnehaven er normeret til 70 børn. Ved skolen ligger også Nymarkshallen, hvor områdets idrætsforeninger holder til.

Rynkeby Friskole i selve byen har 12 ansatte og giver undervisning på 0.-9. klassetrin. Skolen har obligatorisk SFO og klub.

Rynkeby Forsamlingshus har plads til 150 personer og service til 100. Rynkeby har købmand og sportsplads.

Historie

Stationsbyen 
I 1899 beskrives Rynkeby således: "Rynkeby med Kirke, Præstegd., Skole, Friskole, Fattiggaard (opr. 1871, PL for 35 Lemmer), Hospital (opr. 1804 af Olave Marie Lange, Enke efter Justitsr. H. Berg til Skovsbo, med et Hus til 4 fattige af Skovsbo Gods), to Forsamlingshuse (opf. 1889), to Maskinfabrikker og Telefonstation;" Målebordsbladet fra 1900-tallet viser også et elværk.
 
Rynkeby havde station på Odense-Kerteminde-Dalby Jernbane, der blev åbnet i 1900. I 1914 blev den forlænget til Martofte og kom til at hedde Odense-Kerteminde-Martofte Jernbane. Rynkeby Station lå 1½ km nordøst for kirkelandsbyen og havde et kombineret krydsnings- og læssespor med siderampe og stikspor til enderampe.

Kertemindebanen blev nedlagt i 1966. Stationsbygningen er bevaret på Rynkebyvej 199.

Rynkeby Maskinfabrik 
Rynkeby Maskinfabrik blev grundlagt af Jacob Rasmussen i 1895. Hans første værksted med navnet Rynkeby Smede- & Maskinværksted blev erhvervet af Frilandsmuseet i 2003. I 2007 blev det åbnet som en del af museets afdeling "Stationsbyen" med udstilling af alle mellemkrigstidens metalfag: maskinbygger, beslagsmed, gørtler og metaltrykker.

Virksomheden findes stadig i Rynkeby med omkring 40 ansatte og 6.000 m² under tag. Den leverer spåntagning til mere end 50 forskellige brancher.

Noter

Eksterne kilder/henvisninger 

 Billeder fra Rynkeby Sogns Lokalhistoriske Arkiv
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Kerteminde Kommune
Brooke Hogan

Brooke Ellen Bollea (født 5. maj 1988) – bedre kendt under kunstnernavnet Brooke Hogan – er en amerikansk sangerinde, skuespiller, model, socialite og tv-personlighed. Hun er det ældste barn af wrestleren, Hulk Hogan og Linda Bollea. Hun medvirkede i realityshowet Hogan Knows Best på MTV, og hun har nu sit eget show, Brooke Knows Best. Hendes første album, Undiscovered udkom i 2006. I 2009 udgav hun sit andet studiealbum, The Redemption. I løbet af 2010 forventes et album at udkomme samt en tredje sæson af Brooke Knows Best.

Diskografi 

Undiscovered (2006)The Redemption (2009)''

Eksterne henvisninger 

 

Skuespillere fra USA
Sangere fra USA
Gaspard Ulliel

Gaspard Ulliel (født 25. november 1984 i Boulogne-Billancourt, Frankrig, død 19. januar 2022) var en fransk skuespiller og model. Han spillede hovedrollen som den unge Hannibal Lecter i filmen Hannibal Rising fra 2007. Han spillede også med i filmen "En langvarig forlovelse" (Un long dimanche de fiancailles), med blandt andre Audrey Tautou.

Han studerede film på universitetet i Saint-Denis.

Hans første film var Alias fra 1999. Siden da øgedes hans popularitet. Han blev nomineret til en Césarpris (Bedste unge mandlige skuespiller) 2003 for Embrassez qui vous voudrez og vandt i 2004 for sin rolle i Les égarés.

Udvalgt filmografi 
 Moon Knight (2022) - Midnight Man
Saint Laurent (2014) – Yves Saint Laurent
 Les Cinq Légendes (2012) – Jack Frost
 Tu honoreras ta mère et ta mère (2012) – Balthazar
 La Princesse de Montpensier (2010) – Henri de Guise
 Un Barrage Contre le Pacifique (2008)
 Hannibal Rising (2007) – Hannibal Lecter
 Jacquou Le Croquant – Jacquou 
 Paris, je t'aime – Gaspard
 La Maison de Nina (2005) – Izic 
 Un long dimanche de fiançailles (2004) – Manech 
 Le dernier jour (2004) – Simon 
 Les égarés (2004) – Yvan
 Embrassez qui vous voudrez (2002) – Loïc
 L'Oiseau rare (2001) – Gaspard
 Le Pacte des loups (2001) – Louis
 Julien l'apprenti (2000) – Julien à 14 ans
 Juliette (1999) – Nicolas Dastier
 Alias (1999)

Referencer

Eksterne henvisninger 

 

Filmskuespillere fra Frankrig
Fotomodeller fra Frankrig
Personer fra Paris
César for største mandlige filmhåb
Franskmænd i 1900-tallet
Franskmænd i 2000-tallet
Enrikas Dortlich

Enrikas Dortlich er en fiktiv person, der optræder i filmen Hannibal Rising fra 2007. Han er medlem af gruppen som kannibaliserer den unge Hannibal Lecters søster Mischa i Litauen i 1944 under 2. Verdenskrig. Flere år senere efter Hannibal er taget til Frankrig, opdager han at Lecter ankommer tilbage til Litauen, hvor arbejder som grænsevagt for Sovjetunionen. Han bliver sendt af gruppens leder Vladis Grutas for at dræbe Lecter, men bliver selv dræbt ved halshugging. Dortlich kommer i et baghold af Lecter, der binder ham til et træ ude i skoven. Lector presser ham for viden omkring hvor de andre befinder sig og bruger sin hest, Cesar, til at stramme en lykke rundt om hans hals til den knækker over. Lecter spiser derefter dele af hans kind.

Fiktive personer
Date Masamune

Date Masamune (japansk: 伊達 政宗) (født 1567 død 1636) var en japansk samurai, der levede under Azuchi-Momoyama perioden. Han grundlagde byen Sendai i 1600.

Eksterne henvisninger 

Samuraier
Sporting Kansas City

Sporting Kansas City er en amerikansk fodboldklub i Kansas City, der spiller i den amerikanske liga . Klubben har tidligere haft navnet Kansas City Wizards.

Tidligere har de danske angribere Miklos Molnar og Ronnie Ekelund spillet for klubben. I dag hedder klubbens danske islæt Jimmy Nielsen. Målmanden skiftede i vinteren 2010 fra Vejle Boldklub til den amerikanske liga.

Eksterne henvisninger 

 

Fodboldklubber i USA
Etableret i 1995
Kansas City
Apollon Limassol

Apollon Limassol (Græsk: Απόλλων Λεμεσού) er en cypriotisk sportsklub fra Limassol, der har hold inden for fodbold, volleyball og basketball. Fodboldholdet spiller i den bedste cypriotiske liga, Cyta Championsship. 
Klubben er grundlagt i 1954 og har vundet det nationale mesterskab 3 gange, pokalturneringen 9 gange og super cuppen 2 gang.

Klubben har 20 gange kvalificerede sig til de europæisk turneringer, to gange har de kvalificerede sig til gruppespillet i Europa League senest i 2014-15. I sæsonen 2017-18 møder de den danske hold FC Midtjylland i play-off runden.

Historiske slutplaceringer

Se også 
 Apollon Limassol (kvinder)

Noter

Eksterne henvisninger 

Sport i Cypern
Basketballklubber
Volleyballklubber
Etableret i 1954
Fodboldklubber i Cypern
Archibald Leitch

Archibald Leitch (27. april 1865 i Glasgow – 25. april 1939) var en skotsk arkitekt og ingeniør. Han var særlig kendt for at have designet fodboldstadioner i Storbritannien. Leitch satte sit særpræg på stadionerne han designede, selv om tribunene han designede blev set på som mere funktionelle end æstetisk elegante.

Leitch begyndte arkitektkarrieren med at designe fabrikker. I 1899 fik han interesse for fodboldstadioner ved at designe Rangers' bane Ibrox Park (i dag Ibrox Stadium) i Glasgow. De næste 40 år blev han stod han for at designe hele eller dele af mange stadionanlæg, og han blev Storbritanniens største arkitekt af fodboldstadioner.

Under en landskamp i 1902 faldt dele af en tribune sammen på Ibrox Park. 26 tilskuere omkom og over 500 blev skadet. Tribunen var lavet af træ, og var holdt oppe af stålbjælker. Etter denne ulykke blev sådanne fundamenter for tribuner erstattet med jordvolde eller armeret beton. Ulykken skyldtes delvis svagheder ved Leitch' design, så ulykken kunne have ødelagt hans karriere som stadiondesigner. Leitch forblev dog eftertraktet som stadiondesigner også efter denne ulykke.

Fodboldstadionerne Archibald Leitch har designet helt eller delvis:
 Anfield, Liverpool (Liverpool FC)
 Celtic Park, Glasgow (Celtic FC)
 Craven Cottage, London (Fulham FC)
 The Den, London (Millwall FC)
 Goodison Park, Liverpool (Everton FC)
 Hampden Park, Glasgow (landskamparena og Queen's Park FC)
 Highbury, London (Arsenal FC)
 Hillsborough, Sheffield (Sheffield Wednesday FC)
 Leeds Road, Huddersfield (Huddersfield Town FC)
 Maine Road, Manchester (Manchester City FC)
 Molineux, Wolverhampton (Wolverhampton Wanderers FC)
 Old Trafford, Manchester (Manchester United FC)
 Roker Park, Sunderland (Sunderland FC)
 Selhurst Park, London (Crystal Palace FC)
 Stamford Bridge, London (Chelsea FC)
 Tynecastle Stadium, Edinburgh (Heart of Midlothian FC)
 Villa Park, Birmingham (Aston Villa F.C.)
 White Hart Lane, London (Tottenham Hotspur FC)

Seks af de otte baner som blev brugt under VM i fodbbold 1966 havd tribuner designet af Archibald Leitch. Et andet eksempel på omfanget af Leitch' arbejde er at af de 22 klubber der spillede i den i engelske 1. division i 1927, havde Leitch været involveret i 16 af dem på et eller andet tidspunkt. 

Mange af tribunerne og stadionerne Leitch designede er i dag revet ned. Blandt dem er Trinity Road Stand på Aston Villas bane Villa Park en af de mest kendte. Efter Hillsborough-tragedien i 1989 blev mange gamle tribuner nedrevet eller ombygget, deriblandt flere af tribunerne Leitch havde designet. Hovedtribunen på Craven Cottage i London og facaden til Main Stand på Ibrox i Glasgow er blandt de få tribuner Leitch designede, som stadig er i brug. Begge disse tribuner er nu beskyttede.

Litteratur 
 Simon Inglis: Engineering Archie: Archibald Leitch – Football Ground Designer. English Heritage, 2005. 
 Artikkel om boka i The Times

Kilder og eksterne henvisninger 

 Engelsk Wikipedia: Archibald Leitch
 Artikkel om Archibald Leitch i The Huddersfield Daily Examiner (18. april 2005)

Fodbold i Storbritannien
Arkitekter fra Skotland
Ingeniører fra Storbritannien
Personer fra Glasgow
New Mexico Military Institute

New Mexico Military Institute (NMMI – udtalt "Nimmy") er en offentlig skole lokaliseret i Roswell i New Mexico i USA. NMMI har en 4-års collegeforberedene high school og en 2-års junior college. Skolen blev grundlagt i 1891 af Joseph C. Lea, der valgte Col. Robert S. Goss som administrator for Goss Military Institute, og inspireret af Virginia Military Institute, er det et af de fem Military Junior Colleges i USA.

Bemærkelsesværdige personer derfra 
 Conrad Hilton – grundlæggeren af den internationale hotelkæde Hilton.
 Owen Wilson – kendt filmskuespiller (Bottle Rocket, Shanghai Knights, Wedding Crashers)

Der er typisk omkring 980 kadetter, hvoraf 95 procent uddaner sig på de 4-årige skoler.

Eksterne henvisninger 
 Officielle Hjemmeside

Uddannelsesinstitutioner i USA
Military Institute
Etableret i 1891